Diari Oficial de la Generalitat Valenciana


Sumari del DOGV 5889, del 10-11-2008 (2008/12272)

ORDE de 31 d'octubre de 2008, de la Conselleria de Presidència, per la qual s'aprova la classificació del lloc de tresoreria de l'Ajuntament de Bétera com a reservat a funcionaris amb habilitació de caràcter estatal pertanyents a la subescala d'intervenció-tresoreria.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5889

Data del DOGV
:   10-11-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/12741


Data del document
:   31-10-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Bétera
    * administració local
    * qualificació del personal
    * comptable

ORDE de 31 d'octubre de 2008, de la Conselleria de Presidència, per la qual s'aprova la classificació del lloc de tresoreria de l'Ajuntament de Bétera com a reservat a funcionaris amb habilitació de caràcter estatal pertanyents a la subescala d'intervenció-tresoreria. [2008/12420]  
Per Resolució del Ministeri d'Administracions Públiques de 14 de juny de 1994 es va autoritzar l'exercici del lloc de tresoreria de l'Ajuntament de Bétera per funcionari de la corporació degudament qualificat.  
Mitjançant un acord plenari de l'Ajuntament de Bétera de data 6 d'octubre de 2008, se sol·licita a esta Conselleria de Presidència la classificació del lloc de tresoreria de l'Ajuntament com a reservat a funcionaris amb habilitació de caràcter estatal pertanyents a la subescala d'intervenció-tresoreria.   
Consta en l'expedient la realització del tràmit d'audiència al funcionari que fins al moment ha exercit les funcions de tresoreria, i el resultat d'este.  
Vist el que disposa l'article 2.f) del Reial Decret 1732/1994, de 29 de juliol, sobre l'obligatorietat, en les corporacions locals amb secretaria de classe primera, de crear el lloc de tresoreria reservat a funcionaris pertanyents a la subescala d'intervenció-tresoreria.  
De conformitat amb el que establix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes per l'article 2.2.a) del Decret 159/1997, de 29 d'abril, del Govern Valencià, pel qual s'aprova el Reglament Regulador de la Competències de la Generalitat Valenciana Relatives als Funcionaris d'Administració Local amb Habilitació de Caràcter Estatal,  
ORDENE  
I. Revocar l'autorització per a l'exercici del lloc de tresoreria de l'Ajuntament de Bétera per funcionari de la corporació degudament qualificat, atorgada per Resolució del Ministeri d'Administracions Públiques de 14 de juny de 1994.  
II. Classificar el lloc de tresoreria de l'Ajuntament de Bétera com a reservat a funcionaris amb habilitació de caràcter estatal pertanyents a la subescala d'intervenció-tresoreria, sense perjuí del que preveu l'apartat 2.f) de la disposició transitòria primera del Reial Decret 1174/1987.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació i, potestativament, podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar de l'endemà de la seua publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 31 d'octubre de 2008.- El vicepresident primer i conseller de Presidència: Vicente Rambla Momplet.